
	A Bizottság által javasolt szöveg
	Módosítás

	
	MELLÉKLET

	
	VÉGREHAJTÁSI INTÉZKEDÉSEK

	
	1.	Az uniós támogatásnak a 3. cikk (1) bekezdése a) pontjában meghatározott célkitűzéshez a következő végrehajtási intézkedésekre összpontosítva kell hozzájárulnia: 

	
	a)	a képzés, a gyakorlatok és a kölcsönös tanulás megerősítése, speciális csereprogramok és a legjobb gyakorlatok megosztása a tagállami illetékes hatóságokon belül és azok között, többek között helyi szinten, valamint harmadik országokkal és más érintett szereplőkkel;

	
	b)	a szinergiák kiaknázása a tagállamok és más érintett szereplők, köztük a civil társadalom erőforrásainak és ismereteinek összevonásával és a legjobb gyakorlatok megosztásával, például közös kiválósági központok létrehozása, közös kockázatértékelések kidolgozása, vagy a közösen végzett műveletek esetében közös operatív támogatási központok létrehozása révén;

	
	[bookmark: _Hlk229499808]c)	megfelelő felszerelések beszerzése, valamint speciális képzési létesítmények és egyéb alapvető, biztonsági szempontból lényeges infrastuktúra létrehozása vagy korszerűsítése a felkészültség, a reziliencia, a lakosság tudatosságának növelése és a biztonsági veszélyekre való megfelelő reagálás érdekében.

	
	2.	Az uniós támogatásnak a 3. cikk (1) bekezdése b) pontjában meghatározott célkitűzéshez a következő végrehajtási intézkedésekre összpontosítva kell hozzájárulnia:

	
	a)	a kritikus szervezetek védelme a biztonsági vonatkozású eseményekkel szemben a sebezhetőségek észlelése, értékelése és megszüntetése révén;

	
	b)	megfelelő felszerelések beszerzése, valamint speciális képzési létesítmények és egyéb alapvető, biztonsági szempontból lényeges infrastuktúra létrehozása vagy korszerűsítése a felkészültség, a reziliencia és a biztonsági veszélyekre való megfelelő reagálás érdekében;

	
	c)	a biztonsági szempontból lényeges uniós és decentralizált információs rendszerek létrehozása, átalakítása és fenntartása, beleértve azok interoperabilitásának biztosítását is, adott esetben válságreagálási és kritikus kommunikációs rendszerek esetében; 

	
	d)	interoperábilis biztonságos kommunikációs rendszerek és válságkezelési koordinációs mechanizmusok fejlesztésének, tesztelésének, telepítésének és karbantartásának támogatása a tagállamokon belüli és a tagállamok közötti illetékes hatóságok között, beleértve a biztonsággal kapcsolatos események és nagyszabású válsághelyzetek során a műveletek folytonosságát biztosító rendszereket is;

	
	e)	az illetékes hatóságok és a kritikus szervezetek felkészültségének, rezilienciaépítésének és összehangolt válságreagálási kapacitásainak megerősítése kockázatértékelések, vészhelyzeti tervezés, forgatókönyv-alapú gyakorlatok és közös operatív protokollok kidolgozása révén.

	
	3.	Az uniós támogatásnak a 3. cikk (1) bekezdése c) pontjában meghatározott célkitűzéshez a következő végrehajtási intézkedésekre összpontosítva kell hozzájárulnia:

	
	a)	a biztonságra vonatkozó uniós vívmányok egységes alkalmazásának biztosítása a releváns információk – például a prümi rendszer, az uniós PNR és a SIS II rendszer használatával történő – cseréjének támogatásával, többek között a minőségellenőrzési és értékelési mechanizmusok, például a schengeni értékelési és monitoringmechanizmus és más minőségellenőrzési vagy értékelési mechanizmusok keretében megfogalmazott ajánlások végrehajtásával;

	
	b)	a biztonsági szempontból lényeges uniós és decentralizált információs rendszerek létrehozása, átalakítása és fenntartása, beleértve azok interoperabilitásának biztosítását is, valamint megfelelő eszközök kialakítása a feltárt hiányosságok kezelésére;

	
	c)	a biztonsági szempontból lényeges uniós és decentralizált információs rendszerek aktív használatának növelése, biztosítva az említett rendszerek jó minőségű adatokkal való ellátását; 

	
	d)	a 3. cikk (1) bekezdésében meghatározott célkitűzések végrehajtása szempontjából releváns nemzeti intézkedések támogatása, beleértve a biztonsági szempontból lényeges nemzeti adatbázisok összekapcsolását, illetve az említett adatbázisok uniós adatbázisokhoz való kapcsolódását, ha ezt a vonatkozó jogalapok előirányozzák.

	
	e)	az illetékes hatóságok közötti koordináció javítása és együttműködés fokozása a tagállamokon belül, a tagállamok között, valamint egyéb érintett szereplőkkel, például szakosodott nemzeti egységekből álló hálózatok, uniós hálózatok és együttműködési struktúrák, valamint uniós központok révén; 

	
	f)	az ügynökségközi együttműködés javítása uniós szinten a tagállamok és az érintett uniós szervek, hivatalok és ügynökségek között, továbbá nemzeti szinten az illetékes hatóságokok között.

	
	4.	Az uniós támogatásnak a 3. cikk (1) bekezdése d) pontjában meghatározott célkitűzéshez a következő végrehajtási intézkedésekre összpontosítva kell hozzájárulnia: 

	
	a)	a két vagy több tagállam részvételével zajló bűnüldözési műveletek számának növelése, adott esetben az egyéb érintett szereplők bevonásával zajló műveleteket is, különösen a közös nyomozócsoportok, a közös járőrszolgálatok, a határon átnyúló üldözések, a leplezett figyelés és az uniós szakpolitikai ciklus keretében létrehozott egyéb operatív együttműködési mechanizmusok alkalmazásának megkönnyítése és javítása révén, különös hangsúlyt helyezve a határokon átnyúló műveletekre;

	
	b)	az illetékes hatóságok közötti koordináció javítása és együttműködés fokozása a tagállamokon belül, a tagállamok között, valamint egyéb érintett szereplőkkel, például szakosodott nemzeti egységekből álló hálózatok, uniós hálózatok és együttműködési struktúrák, valamint uniós központok révén;

	
	c)	az ügynökségközi együttműködés javítása uniós szinten a tagállamok között, valamint a tagállamok és az érintett uniós szervek, hivatalok és ügynökségek között, továbbá nemzeti szinten az egyes tagállamok illetékes hatóságai között;

	
	d)	a szinergiák kiaknázása a tagállamok és más érintett szereplők, köztük a civil társadalom erőforrásainak és ismereteinek összevonásával és a legjobb gyakorlatok megosztásával, például közös kiválósági központok létrehozása, közös kockázatértékelések kidolgozása, vagy a közösen végzett műveletek esetében közös operatív támogatási központok létrehozása révén.

	
	5.	Az uniós támogatásnak a 3. cikk (1) bekezdése e) pontjában meghatározott egyedi célkitűzéshez a következő végrehajtási intézkedésekre összpontosítva kell hozzájárulnia:

	
	a)	intézkedések, biztosítékok, mechanizmusok és legjobb gyakorlatok előmozdítása és kidolgozása a tanúk, a visszaélést bejelentő személyek és a súlyos és szervezett bűnözés áldozatainak korai azonosítása, védelme és támogatása érdekében, valamint partnerségek kialakítása a hatóságok és más érintett szereplők között e célból;

	
	b)	a súlyos és szervezett bűnözés áldozatait segítő szakszolgálatok létrehozásának, hozzáférhetőségének és megerősítésének támogatása, beleértve a pszichológiai, jogi és szociális segítségnyújtást, valamint a traumatudatos szolgáltatásokhoz való hozzáférés biztosítása, többek között a kiszolgáltatott személyek és gyermekek számára;

	
	c)	az áldozatok jogaival, az áldozatközpontú megközelítésekkel és a másodlagos viktimizáció megelőzésével kapcsolatos tudatosságnövelő, képzési és kapacitásépítési tevékenységek támogatása az illetékes hatóságok és az érintett szervezetek számára.


Or. <Original>{EN}en</Original>
<TitreJust>Indokolás</TitreJust>
A tagállamok számára előnyös lesz ezen I. melléklet létrehozása, amely iránymutatásként szolgál nemzeti és regionális partnerségi terveik kidolgozásához és e tervek többéves pénzügyi kereten belüli finanszírozásához, biztosítva, hogy az Unió a forrásait az Unió belső biztonságát fenyegető jelenlegi veszélyek kezeléséhez és a határokon átnyúló együttműködés fokozásához leginkább szükséges intézkedésekre használja fel. </Amend>

